काठमाडौं, २७ चैत–नेपाल प्रहरीको २६ औं महानिरीक्षक (आईजी)मा डिआईजी सर्वेन्द्र खनाल बढुवा (नियुक्त) भएका छन् ।
खनाल २०४६ सालमा प्रहरी निरीक्षक (इन्सपेक्टर)बाट प्रहरी सेवामा प्रवेश गरेका थिए । आफ्नै ब्याजका डिआईजी रमेश खरेल र पुष्कर कार्कीलाई पछि पार्दै खनाल प्रहरी महानिरीक्षकमा बढुवा भएका हुन् ।
गत साउनमा प्रहरी बरिष्ठ उपरीक्षकबाट प्रहरी नायव महानिरीक्षक डिआईजीमा बढुवा हुँदा सबैभन्दा अगाडि (१ नम्बर)मा थिए ।
सर्वेन्द्रले कूल ८४.४७ अंक प्राप्त गरेका थिए भने दोस्रो नम्बरमा रहेका डिआईजी रमेश खरेलले ८३.८५ र पुष्कर कार्कीले ७८.२३ अंक प्राप्त गरेका थिए ।
खनाल प्रहरी सेवामा रहेर काम गरेका स्थानमा उत्कृष्ट काम गरेको छाप छाड्न सफल प्रहरी अधिकारीमा गनिन्छन् ।
महानगरीय प्रहरी अपराध महाशाखामा हुँदा काठमाडौंको शान्ति सुरक्षा कायम गर्न तथा अपराध नियन्त्रण गर्न खनालले विशेष भूमिका निर्वाह गरेको मानिन्छ । प्रहरीको मोस्ट वाण्टेडको सूचीमा रहेका गुण्डा नाइके कुमार श्रेष्ठ (घैंटे)को इन्काउन्टर गर्नेदेखि राष्ट्रिय फुटबल टिममा म्याच फिक्सिङको विषयमाथि छानवीन गरेर खनाल चर्चामा आएका थिए ।
ललितपुरको बडिखेलमा १२ वर्ष अगाडि एउटै परिवारका ५ जनाको विभत्स ढंगबाट भएको हत्याकाण्डका अभियुक्तहरु पक्राउ गर्न पनि खनालले विशेष भूमिका निभाएको मानिन्छ । २०६० सालमा एउटै परिवारका पाँच जनाको ज्यान लिने चन्द्र बहादुर पहरीलाई खनाल नेतृत्वकै टोलीले पक्राउ गरेको थियो ।
पछिल्लो समयमा ट्राफिक प्रहरी महाशाखामा कार्यरत खनालले पशुपति, ठमेल र असन क्षेत्रमा चारपाङ्ग्रे सवारी निषेध गराई उपत्यकाको अवागमन व्यवस्थित बनाउन पनि भूमिका खेलेको मानिन्छ ।
जहाज दुर्घटनापछि विमानस्थल र अस्पतालमा नेपाली अभिभावकको रुवाबासी, डाक्टर पढ्न गएर फर्केकी छोरी कहाँ छिन् भन्दै मुर्छा परिन् श्वेताकी आमा
कहालीलाग्दो बांग्ला जहाज दुर्घटना कि pilot,हेर्नुहोस दुर्घटना स्थल कस्तो थियो मृतक आत्माको चिर शान्तिको कामना युएस बगंला एयरलाइन्सको बिमान दुर्घटना भएपछी दुर्घटनाको कारण के थियो ? र यसको जिम्वेवार को ...
eKTM News नेपाली भाषाको अनलाईन समाचार साइट हो। यहाँ बाट तपाई ले ताजा ताजा समाचार, मनोरन्जनात्मक कुरा हरु, स्वास्थ्य जानकारीहरु र अन्य जानकारीमुलक कुराहरु प्राप्त गर्नुहुनेछ ।